钦定古今图书集成/明伦汇编/氏族典/第229卷 > 杨克让
## 钦定古今图书集成/明伦汇编/氏族典/第229卷 > 杨克让

按《宋史杨克让传》：“克让字庆孙，同州冯翊人。晋末举
进士不第，州将刘继勋辟为户曹掾。汉乾祐中，本府
节度张彦成表授掌书记。显德二年，调授凤翔府司
录参军，改延州观察推官，累加朝散大夫。乾德六年
知果州。开宝三年，就命为四川转运副使，蜀民怀其
善政，玺书褒美。代归阙下，疏民利病十事。昇州平，就”
知州事。太平兴国初，就加刑部郎中、知大名府。会钱
俶、陈洪进来归疆土，以克让为两浙西南路转运使。
四年，徙知广州。明年，卒。克让少好学，历官廉谨干局，
所至有声。